WP-netbalkrag bly in D'ville | Netwerk24
WP-netbalkrag bly in D'ville
Die krag van die WP se skolenetbal is steeds in Durbanville gesetel.
Tydens die eindstryde die afgelope Saterdag van die Kaapstad-hoërskoolnetbalunie (voorheen bekend as die WP-unie) op die bane van die HS Bellville het die spelers van Hoërskool Durbanville en HS Stellenberg die Premierliga geheel en al oorheers.
HS Durbanville het op die wennerspodium gestaan van die o.19-, sowel as o.16-afdelings, en daarby het die Durbies tweede geëindig in die o.17-, o.15- en o.14-afdelings.
Laasgenoemde drie afdelings is deur Stellenberg gewen, terwyl die Stellies ook derde in die o.19-kompetisie en tweede in die o.16-afdeling geëindig het.
Maar hierdie twee skole se prestasies het nie daar geëindig nie. Stellenberg se B-spanne het boonop met die louere weggestap in die o.15- en o.14-afdelings van die eerste liga.